KUMITAT PERMANENTI DWAR L-AFFARIJIET SOĊJALI

(Rapport Uffiċjali u Rivedut)

Laqgħa Nru. 31

It-Tlieta, 2 ta' Mejju, 2000

Stampat fl-Uffiċċju ta' l-Iskrivan

Prezz Lm1

Laqgħa Nru. 31

It-Tlieta, 2 ta' Mejju, 2000

Il-Kumitat iltaqa' fil-Palazz, il-Belt Valletta, fl-7.08 p.m.

Il-Minuti tal-Laqgħa Nru. 30 li saret fil-11 ta' April, 2000 ġew konfermati.

SERVIZZI FIL-QASAM TA' L-ADDICTIVE BEHAVIOUR

IĊ-CHAIRPERSON (Onor. Helen D'Amato): Nixtieq nirreġistra li waslitli korrispondenza mingħand Dun Manwel Cordina li qed tiġi ċirkolata lill-membri tal-kumitat.

Fl-ittra tiegħu, Dun Cordina jsemmi tliet punti li se nirreferi għalihom fil-qosor.

L-ewwel punt jgħidilna li jiddispjaċih li filwaqt li stedinnihom biex jipparteċipaw, ma nfurmajnihomx dwar l-aġenda proprja tal-laqgħa.

Fil-fehma tiegħi, nista' nkun żbaljata, l-aġenda tal-laqgħa hija self explanatory meta aħna qegħdin ngħidu li se nitkellmu fuq servizzi fil-qasam ta' l-addictive behaviour u r-raġuni għaliex jien sejjaħt lil Dun Manwel Cordina biex jitkellem l-ewwel wieħed, kienet proprju biex nagħmililhom aktar faċli minħabba li huma jridu jiġu minn Għawdex.

It-tieni punt li semma fl-ittra, huwa dwar is-servizzi fil-qasam tal-prevenzjoni u jgħid li:

"Il-qasam ta' l-addictive behaviour huwa vast u ma jikkonsistix biss fil-qasam ta' kura u riabilitazzjoni.

Ninnota li kull darba li niltaqgħu madwar xi mejda, id-diskors aktarx jaqa' fuq il-programmi ta' kura.

Tingħata l-impressjoni bħallikieku l-oqsma l-oħra - dawk tas-servizzi fil-prevenzjoni primarja u dik sekondarja - jew ma jistħoqqilhomx diskussjoni inkella m'humiex l-għan wara dawn il-laqgħat.

Fil-fatt, jingħataw il-ġenb fid-diskussjoni u jissemmew en passant.".

Jien jiddispjaċini li jkolli nirrimarka fuq dan.

Mit-transcript ta' l-aħħar laqgħa li kellna, wieħed jinnota li fl-introduzzjoni tiegħi għas-suġġett, jien għedt li nagħmlu żball jekk aħna nħarsu biss lejn ir-rehabilitation u ma nagħtux kas il-prevenzjoni, kemm dik primarja kif ukoll dik sekondarja.

Jiġifieri żgur li m'hijiex l-intenzjoni ta' dan il-kumitat li jitkellem biss fuq rehabilitation u jinjora l-oqsma tal-prevenzjoni primarja u sekondarja, anzi aħna nemmnu li l-prevenzjoni hija proprju l-qofol.

Jien għedt li rridu nkunu b'saqajna ma' l-art u nitkellmu wkoll fuq riabilitazzjoni għaliex nafu li se jkun hemm min minkejja l-isforzi kollha li jsiru fil-prevenzjoni xorta waħda se jkollna bżonn li nagħtu servizzi ta' riabilitazzjoni.

Naturalment kemm tingħata importanza lill-qasam tal-prevenzjoni, sew dik primarja kif ukoll dik sekondarja, jiddependi ħafna minnkom meta tiġu biex tagħmlu l-presentations tagħkom.

It-tielet punt li semma kien dwar ir-rapport annwali.

Iva, dan ir-rapport ġie ċirkolat u naturalment jien nittama li l-membri kollha jagħtuh l-attenzjoni mistħoqqa u jkun hemm mumenti meta dan il-kumitat ikun jista' jirreaġixxi kemm għal dan ir-rapport kif ukoll għal affarijiet oħra li jkunu ntqalu matul il-laqgħat.

Qabel ma nibdew bid-diskussjoni, nixtieq infakkarkom li dawn is-seduti qegħdin jiġu rrekordjati u bħas-soltu hawn membri tal-press magħna li bħal dejjem nitlobhom ikunu sensittivi għal dak li jintqal hawnhekk b'mod partikolari fejn jidħlu affarijiet ta' natura konfidenzjali.

Magħna għandna membri ta' l-AA li m'humiex se jissejħu b'isimhom u lanqas m'għandhom jiġu rraportati b'isimhom anke jekk ikunu magħrufa personalment.

Irridu nipproteġu l-anonimita' tal-membri ta' l-AA u dak li jkunu qed jgħidu hawnhekk, anke jekk b'xi mod ikun hemm riferenza remota lejn xi ħadd.

Bħal dejjem, il-membri tal-press huma sensittivi biżżejjed u jirrealizzaw li lil dawn irridu nżommulhom l-anonimita' tagħhom, anzi nirringrazzjawhom talli ġew hawnhekk biex jaqsmu l-esperjenza tagħhom.

Nixtieq nibda billi nsejjaħ lir-rappreżentanti tal-Caritas u nitlob lil Dr. Micallef u lill-kollegi tiegħu jiġu madwar il-mejda biex flimkien niffokaw fuq is-servizzi li tagħti l-Caritas, sew dawk li għandhom x'jaqsmu mal-prevenzjoni, primarja u sekondarja, kif ukoll is-servizzi ta' riabilitazzjoni.

Ma nixtieqkomx titkellmu biss dwar il-qasam tad-droga għax hawnhekk qegħdin niddiskutu addictive behaviour li tinkludi firxa wiesgħa ta' 'l hekk imsejħa vizzji li nistgħu ninħakmu minnhom aħna lkoll.

Fl-aħħar laqgħa semmejna l-għodda li tintuża meta tiġu biex tagħtu stampa ta' x'inhija l-problema.

Bħalma għedt l-aħħar darba, forsi m'hijiex daqshekk faċli li toħroġ stampa ta' x'inhi verament is-sitwazzjoni, b'mod partikolari jekk qed jintużaw tools differenti, u allura tajjeb jekk tgħidulna x'tip ta' tools qed tużaw intom, ħalli imbagħad ir-rappreżentanti ta' l-Aġenzija sedqa u forsi anke tal-Fondazzjoni OASI, jgħidulna wkoll x'tip ta' tools jużaw huma u b'hekk forsi nkunu nistgħu naraw jistax ikollna uniform tools biex almenu jibda jkollna stampa ...

JEAN PIERRE FARRUGIA: Jekk tippermettili, qabel ma nibdew nisimgħu lil Dr. Micallef, nixtieq nirreferi għall-ittra li kiteb Dun Manwel Cordina.

Ma nistax nifhem għaliex għamel riferenza għall-fatt li ma saritx enfasi fuq il-prevenzjoni meta fil-fatt lil Dr. George Grech jien stess għamiltlu domandi dwar l-assenteiżmu ta' tfal fl-iskejjel u kif it-tfal li ma jmorrux skola jistgħu jiġu traced biex 'il quddiem ma jkollhomx problemi ta' kriminalita', eċċ. M'għandix dubju li tkellimna dwar prevenzjoni u allura ma nistax nifhem għaliex irreaġixxa b'dan il-mod.

Jien inħoss li dan il-punt għandu jiġi sottolinejat.

IĊ-CHAIRPERSON: Anke jien ma stajtx nifhimha u għalhekk tajt dik l-ispjegazzjoni.

Dr. Micallef, qabel tibdew bl-interventi tagħkom, nitlobkom tintroduċu lilkom infuskom għal skopijiet ta' recording u transcription.

DR. PAUL MICALLEF (Konsulent, Caritas): Jiena nokkupa l-kariga ta' konsulent intern fil-Caritas, liema kariga fiha nfisha tinvolvi mhux biss input tekniku fuq il-livell ta' addictive behaviour, imma anke input maniġerjali.

Miegħi għandi lil Joe Gatt li huwa l-coordinator tal-prison inmates programme li tmexxi l-Caritas, u lil Mariella Balzan li hija l-coordinator ta' San Blas programme li wkoll tmexxi l-Caritas.

Jien qiegħed hawn ukoll f'isem Monsinjur Victor Grech li jiddispjaċih li llejla ma setax jattendi.

Se nibda billi nagħti introduzzjoni ta' x'qed tagħmel il-Caritas u wara l-introduzzjoni tiegħi se nistieden lil Joe Gatt u lil Mariella Balzan jagħtu deskrizzjoni ta' x'qed jiġri fil-programmi li jmexxu huma u forsi mbagħad nirrispondu għal xi mistoqsijiet li tixtiequ tagħmlulna.

Miegħi ġibt informazzjoni biex tkunu tistgħu ssegwu aħjar dak li nkun qed ngħid u nippreżenta lill-Kumitat:

Project manual tal-proġett "New Hope" flimkien ma' fuljett dwar l-istess proġett.

Il-Caritas bdiet tinvolvi ruħha fil-qasam tad-droga u l-prevenzjoni fis-snin tmenin.

L-ewwel ma bdiet tinvolvi ruħha kien fil-qasam tal-prevenzjoni iżda malajr wara bdiet ukoll tinvolvi ruħha fit-trattament u l-kura ta' abbuż mid-droga.

Kieku kelli naqsam ix-xogħol li tagħmel il-Caritas, ngħid li madwar 30% jew 40% tax-xogħol tagħha, huwa fil-qasam tal-prevention u 60% fuq servizzi li għandhom x'jaqsmu mal-kura u t-trattament tad-droga.

Naturalment il-Caritas ma toffrix biss servizzi li għandhom x'jaqsmu mad-droga u l-prevention, iżda hawnhekk se nitkellmu biss fuq is-servizzi tal-prevention u drug rehabilitation.

Fil-qasam tal-prevention, il-Caritas għandha numru ta' programmi li jinvolvu tfal fi skejjel primarji u sekondarji, employees assistance programme li jidħol kemm fil-fabbriki, organizzazzjonijiet u aġenziji fejn isir xogħol ma' impjegati, u programmi f'parroċċi u f'youth clubs.

Bażikament, dawk huma r-range of programmes li toffri l-Caritas għar-rigward ta' prevenzjoni.

Għar-rigward ta' drug rehabilitation, il-Caritas għandha proġett li ssemma "Tama Ġdida", "New Hope", li huwa maqsum f'diversi programmi riabilitattivi, fosthom is-San Blas programme u l-prison inmates programme, u servizzi li jagħtu support lil dawn il-programmi.

Bħala proġett, "Tama Ġdida" għandu erba' għanijiet prinċipali.

L-ewwel għan huwa li joffri servizz lill-persuna li tkun qed tbati bil-problema tad-droga; it-tieni għan huwa li waqt li tkun qed tagħti servizz lill-persuna li għandha problema tad-droga, tagħti wkoll servizz lill-familjari tagħha, in-next of kin; it-tielet għan huwa li waqt li qed tagħti servizzi lil min għandu drug problem u lill-familjari tiegħu, tagħti wkoll attenzjoni lill-istaff u lill-volontiera li jkunu qed jaħdmu f'dan is-servizz biex toffrilhom support, training supervision and ongoing monitoring; u r-raba' għan huwa li waqt li tkun qed tagħmel dan kollu, tkompli tevalwa u tagħmel ċertu ammont ta' monitoring biex tiżgura li s-servizzi li qed toffri jibqgħu mhux biss professjonali, iżda wkoll effiċjenti u effettivi, dejjem billi jittieħdu into account the available resources.

Naturalment il-flus m'humiex bla qiegħ; it is not a bottomless pit so one has to make sure li l-flus jintnefqu skond il-prijoritajiet u l-bżonnijiet tal-persuni li jkunu qed jitolbu l-għajnuna.

Bħala proġett, "New Hope" għandu dawk l-erba' għanijiet prinċipali.

"New Hope" huwa wkoll proġett immirat biex jgħin lin-nies joħorġu lura fis-soċjeta'.

Aħna ngħidulhom għasafar tal-passa; jiġu biex joħorġu, ma jiġux biex jibqgħu hemm allura x-xogħol jiffoka fuq il-bżonnijiet tal-preżent biex jindirizza l-bżonnijiet tal-futur.

Dak kien wieħed mill-bidliet li għamilna sentejn ilu meta għamilna reorganizzazzjoni totali tal-proġett fejn minflok ma bqajna niffokaw fuq il-passat u l-bżonnijiet li kienu relatati mal-problemi li kellhom fil-passat, bdejna naraw il-bżonnijiet li kien se jkollhom fil-futur.

U dan kif qed nagħmluh?

Qed nagħmluh permezz ta' numru ta' outcome variables li għandna.

Primarjament, bħala organizzazzjoni, il-Caritas tiffoka fuq demand reduction, jiġifieri abstinence.

Il-mira tal-Caritas hija li l-persuni li jiġu għandha, jieqfu jużaw id-droga.

Bħalissa noffru servizz lil madwar 332 different clients a month, 60% huma drug users u 40% huma family members.

Bħala staff, biex jindirizzaw il-bżonnijiet ta' dawn in-nies, għandna 27 full-timers, 5 part-timers u 15-il volontier regolari fil-proġett "Tama Ġdida".

Nerġa' nirrepeti, m'iniex nitkellem fuq il-Caritas in ġenerali iżda qed nitkellem biss fuq proġett partikolari li qed tmexxi l-Caritas.

Hemm ħafna volontiera oħra f'servizzi oħra li toffri l-Caritas, imma għar-rigward ta' "Tama Ġdida", hemm 15-il volontier li jiġu regolari kull ġimgħa.

Meta xi ħadd jiġi għandna, nagħmlulu assessment u nkomplu nagħmlu reassessment kull tant żmien biex fl-aħħar naraw x'irnexxielna nilħqu fuq six main outcome measures li huma drugs, crime, housing, work, spiritwalita' tal-persuna u r-relazzjonijiet personali u intimi tal-persuna, jiġifieri kemm ir-relazzjonijiet familjari u kemm dawk personali, mal-mara jew ir-raġel tagħhom.

Bħala distinctive qualities li aħna naħsbu u nemmnu li għandna differenti minn servizzi simili li joffru organizzazzjonijiet oħra f'dan il-qasam, hemm diversi.

L-ewwelnett bħala organizzazzjoni, issa ilna 'l fuq minn 15-il sena f'dan il-qasam, jiġifieri nħossu li matul dan iż-żmien akkwistajna ċertu esperjenza, pero' barra l-esperjenza, illum hemm ukoll ċertu professjonalita', u naturalment il-Caritas għandha wkoll ċertu reputazzjoni u hemm ukoll ċertu vokazzjoni mdaħħla fix-xogħol tagħna.

Apparti l-professjonaliżmu, hemm ukoll l-esperjenza li għallmitna ħafna u aħna nibbażaw ħafna fuq dak li għamilna fil-passat.

Hemm ukoll il-vokazzjoni u d-dedikazzjoni ta' l-istaff.

Bħala backdrop ta' l-organizzazzjoni, għandna wkoll l-ispiritwalita'.

Aħna nemmnu li persuna li għandha problema b'addiction, għandha wkoll problema bil-valur tal-ħajja tagħha, the meaning of life.

Jien min jien?

X'qed nagħmel hawn?

Fejn sejjer?

Nemmnu li l-persuna tkun qisha tilfet ftit il-boxxla u allura ngħinuha terġa' ssib id-direzzjoni tagħha.

Għandna wkoll postijiet li għandhom ambjent ideali fejn wieħed jista' jirċievi ċertu kura u trattament.

Huma ideali biex fihom issir ir-riabilitazzjoni tal-persuna.

Aħna nemmnu li l-imġieba tal-persuna hija influwenzata ħafna mill-ambjent u allura nitfgħu ċertu enfasi fuq l-ambjent ukoll.

Kull min mar fil-kumpless ta' San Blas, jaf li l-post huwa mdawwar bis-siġar li sfortunatament ma tantx għandna minnhom hawn Malta u żgur li japprezza n-natura u l-paċi tal-madwar.

Għandna wkoll ċentru ieħor f'Baħar iċ-Ċagħaq minbarra dak fil-Furjana li minkejja li huwa mdawwar bit-traffiku, huwa aċċessibbli ħafna.

Aħna nħossu li another distinctive quality li għandna huwa l-istaff complement tagħna li huwa divers ħafna.

Fil-passat, il-maġġoranza ta' l-istaff kienu ex-drug users, mentri llum, l-ex-drugs users huma biss madwar 45% ta' l-istaff.

Il-bqija ta' l-istaff huma nies li jew kellhom xi taħriġ professjonali jew inkella ġew minn oqsma diversi, per eżempju, għandna postman, ħaddiema minn fabbriki, eċċ. Meta aħna nimpjegaw lil xi ħadd, nagħmlu ħafna enfasi fuq l-esperjenza li jkollha l-persuna, naraw fejn kienet qabel, naraw x'ġabet magħha, x'tista' toffri u xi training kellha jew xi training tista' tirċievi.

Naturalment naraw ukoll jekk il-persuna għandhiex dedikazzjoni, motivazzjoni u vokazzjoni biex taħdem.

Id-dedikazzjoni, il-motivazzjoni u l-vokazzjoni huma importanti ħafna għaliex meta kuljum tkun qed tħabbat wiċċek ma' nies li għandhom problemi serji, problemi ta' natura li xi kultant tkun gravi, trid tkun ta' karattru stabbli u allura trid toqgħod attent li ma ddaħħalx nies li jistgħu jġibu gwaj mhux biss lilhom infushom iżda wkoll lil dawk in-nies li qed toffrilhom is-servizz.

Trid tagħżel u tagħrbel lil min se jidħol jaħdem miegħek fuq dawn it-tliet kriterji, esperjenza, professjonaliżmu u vokazzjoni.

F'dawn l-aħħar erba' snin ħassejna li konna fortunati ħafna, għalkemm qed inħallsu għalih, li dħalna ġor-raba' protokoll finanzjarju ma' l-Italja.

Konna ssottomettejna proġett li ġie magħżul iżda sfortunatament, l-Lm40,000 li jirċievi l-Gvern Malti mill-Gvern Taljan biex dan il-proġett jitwaqqaf u li suppost imorru għand il-Caritas, jitnaqqsulna mill-grant ta' Lm200,000 li jagħtina l-gvern kull sena.

Wieħed jista' jgħid li dan huwa ġenn għax qed innaqqsu somma sostanzjali mill-grant li qed nirċievu biex tmur lura barra minn Malta in terms of consultancy and training, iżda ħaġa oħra li l-Caritas tagħmel hija li titfa' ħafna enfasi fuq l-istaff.

Aħna nemmnu ħafna fi staff training u t-taħriġ huwa wieħed mill-primary goals tagħna.

Bħalissa, 14% tal-budget tagħna jmur fuq staff training which by all counts is quite a generous portion minħabba dan l-agreement li konna dħalna fih.

Meta dħalna għal dan il-proġett, ma konniex nafu li Lm40,000 se jerġgħu jmorru lura jew se jitnaqqsu mill-grant li nirċievu.

L-aħħar distinctive quality li nħoss li għandna, allavolja fil-passat ġejna kkritikati ħafna għaliha, hija li nagħmlu regular monitoring and evaluation ta' dak kollu li nagħmlu.

Inti staqsejtni x'tools nużaw biex nagħmlu regular monitoring and evaluation.

Apparti t-tools li naturalment nużaw mal-klijenti, kull sena rridu nagħmlu żewġ rapporti - aħna ngħidulhom il-bi-annual evaluation report - li jmorru għand il-gvern u li minnhom nieħdu l-grant mill-NGO committee.

Barra minn hekk, matul is-sena nagħmlu an average of 7 to 8 task forces li huma internal evaluation exercises fejn niltaqgħu għal ġurnata jew tnejn - jiddependi mid-daqs tal-proġett jew servizz li jkun qed jiġi evalwat - ħalli nagħmlu revision and review of the goal of that service.

Per eżempju Joe Gatt imexxi l-prison inmates programme li għandu goal għalih u li ovvjament huwa differenti mill-goal in ġenerali ta' "New Hope" project.

Mela jekk qed nagħmlu task force għall-prison inmates programme, se naraw jekk il-goal li noffru servizz għal dawk li jkunu qegħdin il-ħabs, għadux tajjeb u jekk naraw li l-goal ikun għadu tajjeb, noħorġu lista ta' specific objectives biex proprju nilħqu dan l-għan ġenerali.

Imbagħad nitkellmu fuq l-għodda li rridu nużaw biex inwettqu jew nilħqu l-għanijiet u l-ispecific objectives li jkunu ġew identifikati.

Wara li nitkellmu fuq l-għodda, nitkellmu fuq kif se nevalwaw, kif se nagħmlu ongoing evaluation, per eżempju, tax-xogħol li jkun qed isir fil-prison inmates programme.

It-task forces saru parti integrali ta' kull sena tax-xogħol li twettaq "Tama Ġdida".

Kull kap ta' servizz jew progamm, irid jagħmel a monthly report li fih jiġbor l-istatistika, jevalwaha u janalizzaha, jagħmel ċertu rakkmandazzjonijiet, u jsemmi n-nuqqasijiet u suċċess li kellu fil-qasam partikolari matul dak ix-xahar.

Dan ir-rapport ta' kull xahar li jiġbor fih dak kollu li ġara f'dak is-servizz, imur għand is-senior management, għand id-direttur u għand il-manager.

Fil-questionnaires nistaqsu lill-klijenti tagħna x'jaħsbu mis-servizz li nkunu qed noffrulhom, jaħsbux li hu tajjeb, kif jaħsbu li nistgħu nimplimentaw bidla li ġġib magħha suċċess aħjar, eċċ. Barra minn hekk, qabel ma mmorru għal kull task force, nagħmlu surveys mal-klijenti, mal-volontiera u ma' l-istaff.

Per eżempju nhar il-Ġimgħa għandna task force biex nitkellmu fuq il-family services u ġimgħatejn ilu għamilna surveys mal-klijenti tal-family service, mal-volontiera li hemm fil-family service u ma' l-istaff mhux biss tal-family service imma anke tas-servizzi l-oħra.

Hemm ukoll ċertu ammont ta' professional supervision minn nies imlaħħqa fil-qasam, pero' s-supervision ma ssirx biss internally, minni u minn persuna oħra li timpjega l-Caritas, iżda minn external consultants li jiġu minn barra minħabba l-proġett li qegħdin fih permezz tal-Malta-Italo Financial Protocol.

Din is-sena qed nagħmlu a holistic impact assessment tax-xogħol li għamilna mal-klijenti f'dawn l-aħħar 15-il sena.

L-impact assessment qed isir over and above ix-xogħol l-ieħor kollu li qed tagħmel il-Caritas.

Aħna ninvolvu ruħna wkoll f'dawn it-tip ta' laqgħat li qed jiżammu hawnhekk li għalija huma wkoll parti minn evaluation exercise għaliex li niġu hawn nitkellmu u nagħtu ċertu fatti u dettalji, iservi mhux biss bħala internal exercise imma bħala mezz ta' komunikazzjoni ma' nies fuq barra.

Aħna nagħmlu wkoll sensiela ta' assessments mal-klijenti tagħna; nagħmlu an initial assessment u mbagħad waqt il-proċess tar-riabilitazzjoni nagħmlu numru ta' re-assessments u dawk li jirnexxielhom jegħlbu l-problema jkollhom gradwazzjoni li ssir darba fis-sena.

Dawk huma l-għodda li nużaw biex nevalwaw u nagħmlu ċertu internal monitoring.

Aktar tard nitkellmu fuq l-għodda li nużaw mal-klijenti.

Bħala revenue, il-Caritas tieħu mingħand il-gvern grant ta' Lm200,000 fis-sena which is approximately 75% of our total annual revenue.

Tieħu wkoll 15% oħra, li huma approximately Lm40,000, għall-prison inmates programme li l-Caritas qiegħda toffri lill-Ministeru ta' l-Intern, liema servizz nitħallsu għalih.

It-10% l-oħra ta' l-income tagħna, jiġi minn fund raising.

IĊ-CHAIRPERSON: Il-Lm200,000, Caritas teħodhom għas-servizzi kollha li toffri, għas-servizzi li tagħmel ma' l-anzjani, eċċ., jew teħodhom biss għas-servizzi li huma ffokati fuq id-droga?

DR. PAUL MICALLEF: Le, teħodhom biss għall-proġett "Tama Ġdida."

Għall-prevention, il-Caritas ma tieħu xejn.

Fl-1999, il-Caritas ma ħadet xejn għall-prevention.

IĊ-CHAIRPERSON: Jiġifieri l-Lm200,000 huma biss għall-proġett tar-riabilitazzjoni.

Kif diġa' għedt, għar-rigward ta' prevention, fl-1999 il-Caritas ma ħadet xejn mingħand il-gvern u din is-sena m'hemmx indikazzjoni li se tieħu xi ħaġa.

IĊ-CHAIRPERSON: Tieħu wkoll Lm40,000 għas-servizz li qed tagħti l-ħabs, hux hekk?

IĊ-CHAIRPERSON: Dawk l-Lm40,000 li semmejt qabel għar-rigward tal-protokoll ...

DR. PAUL MICALLEF: Dawk se nsemmihom meta nitkellem fuq l-expenditure.

Bħala revenue, il-Caritas iddaħħal Lm200,000 fuq in-"New Hope" project, Lm40,000 on the prison inmates programme and Lm20,000 from fund raising li tagħmel matul is-sena.

Anqas minn għaxar snin ilu, ir-revenue li kienet iddaħħal il-Caritas minn fund raising, kien ħafna iżjed minn dak li ddaħħal illum.

Illum sar diffiċli ħafna biex il-Caritas tkompli ddaħħal l-istess ammont ta' flus li kienet iddaħħal fil-passat u dan minħabba kompetizzjoni ta' NGOs oħra.

Ħaġa oħra li forsi nitkellmu fuqha aktar 'il quddiem, hija l-identikit tal-klijent.

Inti staqsejtni min huma n-nies li jiġu għandna.

Aħna ngħidu li għandna identikit tal-klijenti li jiġu għandna.

Jekk 10 snin ilu n-nies li kienu qed jiġu għandna kienu ġejjin minn ċertu klassi, illum dik m'għadhiex teżisti.

Illum għandna nies li ġejjin from all social and economic strata.

U għalhekk aħna naħsbu u nemmnu li l-kriminalita' għoliet ħafna.

Illum, in-nies li jagħtuk donations u jgħinuk biex tagħmel ċertu fund raising, naqsu konsiderevolment.

IĊ-CHAIRPERSON: Imma minħabba l-kompetizzjoni minn NGOs oħra.

DR. PAUL MICALLEF: Mhux biss, iżda anke minħabba l-client group li għandna.

Jekk qabel kellek ċertu nies li kienu jifilħu jagħtu donazzjoni, illum m'għandekx nies li jifilħu jagħtu donazzjonijiet.

IĊ-CHAIRPERSON: Donazzjoni min-nies li jiġu għandkom bħala klijenti?

Jiġifieri qabel, il-client base tagħkom seta' jagħti donazzjoni waqt li llum, il-client base tagħkom infirex u ma jistax jagħti donazzjoni.

Inti qed tgħid għal donations diretti minn min qed jieħu s-servizz, hux hekk?

DR. PAUL MICALLEF: Eżatt, u għalina dak huwa importanti.

Aħna konċernati dwar dan il-fatt għaliex over time, aħna qed niddependu iżjed u iżjed fuq il-gvern.

Il-grants baqgħu l-istess.

We pay approximately Lm132,000 a year in salaries, waqt li 14% oħra jmorru fuq training, dawk l-Lm40,000 li semmejt.

Ħalli issa ngħid xi ħaġa dwar iċ-challenges.

Fuq il-livell intern, challenge kbir huwa n-nuqqas konsiderevoli ta' nies kompetenti li jistgħu jmexxu dawn it-tip ta' organizzazzjonijiet.

Per eżempju fil-każ tagħna, jekk jitlaq Joe Gatt, Mariella, jew jien, it will be very difficult to find people to replace us.

Għalina, dik hija problema għax biex timxi 'l quddiem irid ikollok management tajjeb.

Challenge ieħor huwa r-riżors finanzjarju tagħna.

Għandna ammont ta' flus u b'dawk il-flus irridu mmexxu s-servizzi li għandna.

Irridu nikkonsidraw l-issue ta' kemm nistgħu nespandu u safejn nistgħu ngħidu lin-nies li nistgħu ngħinuhom, eċċ.

It-tielet challenge huwa l-fatt li l-klijenti li jiġu għandna bi problemi, mhux biss problemi ta' droga iżda wkoll problemi ta' alkoħol, kriminalita', xogħol, housing, eċċ. għandhom ħafna expectations.

Ħafna minnhom jiġu u jippretendu li joħorġu mija fil-mija alright, but that is impossible becuase we are not doing a total restructure of personalities and characters.

So there is a lot of expectation that is projected on the organisation u allura meta xi ħadd jitlaq jew ma jkomplix il-proċess - proċess ta' kważi sentejn jekk mhux iżjed għal ċertu nies - ċertu klijenti, u kultant anke staff, iħossuhom li fallew.

Dik hija kultura li dawn l-aħħar ftit snin qed nipprovaw inbiddlu għax ovvjament huwa impossibbli li tbiddel persuna mija fil-mija.

Għalina huwa importanti ħafna li l-expectations li hemm fuq il-proġett jibqgħu reali u jekk ma jkunx hemm 100% success rate, ma jfissirx li wieħed falla jew ma kienx tajjeb.

As our main outcome variables, aħna ma tkellimniex biss fuq li persuna tieqaf tieħu d-droga, iżda tkellimna fuq crime, housing, work, family relationships and spirituality, u allura jekk persuna jirnexxielha tiggwadanja wieħed, tnejn, jew tlieta minn dawn l-outcome measures, diġa' huwa suċċess.

Ħalli forsi tagħżel li tibqa' tixrob jew ikollha relapse wara sentejn, sena, xahar jew anke l-għada, imma b'daqshekk ma jfissirx li għax persuna kellha relapse jew reġgħet kienet involuta f'ċertu attivita', f'ċertu imġieba, tilfet dak kollu li ggwadanjat waqt li kienet fil-proċess ta' riabilitazzjoni.

Anke jekk kienet hemm għal ġimgħa biss jew għal xahar jew xahrejn, xi ħaġa żgur tkun ħadet.

Mhux kulħadd jirnexxielu ma' l-ewwel darba, hemm min jiġi darbtejn jew anke aktar.

Għandna klijenti li ilhom deħlin u ħerġin aktar minn 12-il sena.

Jekk il-problema tkun akuta, hemm min jirnexxielu joħroġ minnha, imma jekk tkun kronika, jew idum biha, jew saħansitra ma jirnexxielux joħroġ mill-problema.

L-expectations tagħna ma jistgħux jibqgħu hemm fuq, imma jenħtieġu jkunu iżjed realistiċi.

Jenħtieġ li nkunu saqajna ma' l-art.

Din lilna tpoġġilna challenge mhux biss internally imma anke externally, kemm ma' aġenziji oħra li forsi jistennew li għax il-Caritas ilha 15-il sena f'dan il-qasam irid ikollha excellent results u kemm mal-gvern jew funding agencies.

Meta nitkellmu fuq outcomes u results ma nħarsux biss lejn dawk in-nies li in jargon ngħidulhom il-graduates, dawk li f'Ġunju jiggradwaw mill-programmi tagħna, imma nħarsu wkoll lejn dawk in-nies li aħna ngħidulhom "splitees", dawk li jiġu u jitilqu.

Hemm wkoll il-familji tal-klijenti tagħna.

Jiġifieri aħna ma noffrux biss servizz lill-persuna li qed tieħu d-droga, imma anke lill-familja tagħha.

Il-familjari ta' min għandu l-problema huma wkoll klijenti tagħna, allura jekk ikun hemm suċċess fil-familja, għalina huwa wkoll suċċess.

Inħossu li hemm coordination on a day-to-day level ma' aġenziji oħra, bħalma huma l-Aġenzija sedqa, SATU u OASI, iżda nħossu li hemm skop għal aktar koordinamnet speċjalment fejn jidħol forecasting of future services and planning on what the country actually needs.

Għalina dik hija lakuna, lakuna serja li bħalissa m'hijiex qed tiġi indirizzata.

IĊ-CHAIRPERSON: X'tissuġġerixxi li wieħed għandu jagħmel biex intom tiġu flimkien?

Fil-passat, in-national commission kellha dak ir-rwol, issa jekk in-national commission tal-lum jirnexxielhiex jew le, ma nafx.

Jien wieħed li qiegħed fuq in-national commission u huwa għan tal-kummissjoni li tibni ċertu koordinament speċjalment biex tippjana għall-futur, imma s'issa għadna ma wasalniex.

Ma nistax ngħid jekk hemmx suċċess jew le.

Another challenge for us is the cost offset li fil-fatt il-Caritas qed toffri lis-soċjeta', mhux biss is-soċjeta' in ġenerali iżda anke lill-gvern in partikolari.

Meta xi ħadd jiġi għandna u jqatta' ġimgħa, ġimgħatejn, xahrejn, tmien xhur, jew sena fil-programm, anke jekk ma joħroġx eċċellenti jew brillanti, hemm ċertu ammont ta' cost offset finanzjarju u ekonomiku li s-soċjeta' tkun qed tiggwadanja minnu.

Kieku dan kellu jibqa' barra, x'kien se jagħmel?

Żgur li kien se jkun involut fi ġlied fil-familja, problemi personali, problemi fiżiċi u mentali li ġġib magħha din l-addictive behaviour, eċċ, allura għalina, the issue of cost offset should also be taken into consideration.

Aħna, bħala organizzazzjoni, la għandna l-faċilita' u lanqas ma nistgħu nagħtu l-methadone.

Għalina, dik tqajjem potential challenges għax lill-klijenti tagħna rridu nirreferuhom lill-Aġenzija sedqa, keeping in mind that sedqa also offers drug rehabilitation.

Naturalment wieħed irid jiftakar li jekk ikun hemm problemi, huwa l-klijent li normalment se jbati.

IĊ-CHAIRPERSON: Xtaqt nagħmillek xi mistoqsijiet, iktar bħala mezz ta' kjarifika għax forsi ma fhimtekx tajjeb.

Inti għedt li taraw 332 klijent differenti.

Dawn tarawhom kull ġimgħa?

IĊ-CHAIRPERSON: Inti għedt li 60% minnhom huma drug users jew inkella għandhom multiple addictions, drugs, alcohol ....

IĊ-CHAIRPERSON: U l-40% l-oħra jkunu familjari.

Minn dawn it-332, iżżommu statistika kemm minnhom ikunu qed jiġu għandkom għall-ewwel darba?

IĊ-CHAIRPERSON: Bi "clients" qed tinkludi l-familjari tagħhom?

IĊ-CHAIRPERSON: Is-60% li jiġu madwar 200, jinkludu wkoll dawk li qegħdin fil-programm tal-ħabs u dawk li qegħdin ġo San Blas?

IĊ-CHAIRPERSON: Jiġifieri kollha, dawk li huma l-ħabs, dawk li qed jagħmlu l-programm residenzjali f'San Blas ...

DR. PAUL MICALLEF: Nista' nirriferi għal-leaflet li tajtkom fejn fuq wara hemm lista ta' servizzi u programmi li aħna noffru.

Per eżempju fl-outreach, bejn wieħed u ieħor naraw madwar 290 klijent fix-xahar.

Minn dawk il-290, 100 narawhom fl-outreach li huwa l-community-based service fil-Furjana.

Imbagħad hemm il-family service li huma l-40%, u l-harm reduction service li huwa servizz żgħir li nagħtu lil madwar 10 klijenti fix-xahar.

F'dan is-servizz noffru għajnuna lil dawk in-nies li jew ġew sospiżi jew inkella telqu mis-servizzi tagħna.

At that point in time, dawn in-nies ma jkunux jistgħu jlaħħqu ġo drug abstinence programme.

IĊ-CHAIRPERSON: Il-family members huma kollha individwali jew huma family units?

IĊ-CHAIRPERSON: Jiġifieri jista' jkollok sitta min-nies ma' klijent u ħadd ma' klijent ieħor.

DR. PAUL MICALLEF: Rari ħafna li jkun hekk.

IĊ-CHAIRPERSON: Imma for the sake of argument, jista' jkollok klijent li jkollu sitt familjari u 10 klijenti oħra li ma jkollhomx familjari li qed tagħtuhom servizz.

Naħseb li ħafna minnhom għandhom ukoll it-tfal.

Infatti din is-sena kellna każ fejn tifel ġab lil missieru għall-għajnuna.

Id-droga ilha iżjed minn 20 sena f'Malta waqt li l-Caritas ilha approximately 16 years in the business.

IĊ-CHAIRPERSON: Semmejt ukoll li l-istaff tagħkom jiġi minn diversi oqsma.

Xi kriterji tużaw biex iddaħħlu lil xi ħadd jaħdem magħkom?

Per eżempju dan l-aħħar telqu żewġ membri ta' l-istaff u daħħalna wieħed u nofs.

IĊ-CHAIRPERSON: Imma intom għandkom professional staff u staff ieħor ...

Imbagħad għandna oħrajn, fosthom ex-users, u għandna wkoll postman li impjegajnih is-sena l-oħra.

IĊ-CHAIRPERSON: X'inhi r-rwol tal-postman?

Aħna nagħmlu ħafna enfasi fuq inter-dependence minħabba lack of resources, lack of funds and lack of competent staff.

Meta ngħid "competence", fis-sens li jista' jkollok facilitator li huwa tajjeb imma jkollu limitations f'ċertu responsabbiltajiet.

IĊ-CHAIRPERSON: U xi tgħid dwar prevention, għax għadek ma għedt xejn dwar dan l-aspett tal-problema.

Aħna nħossu li huwa importanti li l-prevention jitgħallem mir-rehabilitation billi jara għalxiex jaslu ċertu nies, naturalment qed nitkellmu fuq numru żgħir tal-popolazzjoni.

IĊ-CHAIRPERSON: Inti semmejt id-Detox u d-diffikultajiet li jistgħu jinqalgħu.

Napprezza li jistgħu jinqalgħu diffikultajiet għax il-klijenti tagħkom iridu jmorru d-Detox li m'hijiex tagħkom, pero' jekk forsi jkun hemm iktar koordinament … Jien ma nafx x'inhuma d-diffikultajiet li jinqalgħu, ma nafx jekk tistax tikkwantifikahom, pero' ma taħsibx li tkun an extra burden and an extra cost to have so many different set-ups, set-up li jipprovdi l-gvern, ieħor li jipprovdi Caritas u ieħor li jipprovdi OASI, għall-klijenti ta' kull wieħed minn dawn l-organizzazzjonijiet?

Ma taħsibx li jista' jkollna Detox wieħed, kif għandna bħalissa, li jista' jużah kulħadd?

IĊ-CHAIRPERSON: Pero' b'saqajna ma' l-art ngħidu li intom qegħdin tieħdu servizz.

Irridu ngħidu dan biex ma jkollniex ekwivoċi li forsi ...

IĊ-CHAIRPERSON: L-Onor.

JEAN PIERRE FARRUGIA: Fil-bidu inti tkellimt dwar il-kwestjoni ta' kriminalita' li hi relatata mal-problema ta' abbuż tad-droga u għedt li ħafna mill-persuni li jiġu għandkom għall-kura għandhom ukoll problema ta' crime addiction.

GĦandkom statistika dwar kemm mill-persuni li għandhom bżonn il-kura minħabba abbuż mid-droga għandhom ukoll il-problema ta' kriminalita'?

U jekk din l-istatistika teżisti, x'inhu l-persentaġġ?

JEAN PIERRE FARRUGIA: Hemm rabta ma' illiteriżmu, per eżempju?

DR. PAUL MICALLEF: Nixtieq nagħti opportunita' lil ħaddieħor jitkellem dwar dan.

Fil-fatt, Joe jew Mariella se jagħtukom dik li aħna ngħidulha l-identikit tal-persuna li għandha problema tad-droga.

Li nixtieq ngħid huwa li għalina, allavolja nużaw il-kelma "addiction"..… Ħafna drabi l-kelma "addiction" is linked with the medical disease model, jiġifieri li l-persuna hija marida, m'għandhiex kontroll fuq il-problema tagħha.

We talk about holistic bio-psycho social care, imma għalina, xi ħadd li għandu problema ta' addiction għandu ambivilenza għolja ħafna.

Ħafna drabi jkun bejn ħaltejn jekk jieqafx jew le.

JEAN PIERRE FARRUGIA: B'kumbinazzjoni, fl-aħbarijiet tal-lum smajna b'każ ta' overdose ta' persuna li kellha 'l fuq minn 50 sena.

Ngħid il-verita', kont pjuttost sorpriż meta smajt l-eta' tal-persuna għalkemm nifhem li hawn persuni mhux daqstant żgħażagħ li jieħdu d-droga.

Bejn wieħed u ieħor, x'inhija l-average age ta' persuni li jieħdu d-droga?

DR. PAUL MICALLEF: Il-persuna li qed tirriferi għaliha, kienet klijenta tagħna u kellha problemi.

Mhux kulħadd juża d-droga bl-istess mod u allura għalhekk ma tistax titfa' lil kulħadd f'keffa waħda.

Hemm min jieħu ftit droga u jkompli b'suċċess il-ħajja tiegħu, jiġifieri jaħdem, ikollu familja u ma jkollux problemi kbar, u hemm oħrajn li jieħdu in excess.

Ma tistax taqta' linja u tgħid li għax wieħed huwa drug user bilfors għandu problemi kbar.

Aħna naraw biss min verament għandu problema serja ta' droga.

JEAN PIERRE FARRUGIA: Imma x'inhi s-success rate tal-Caritas issa li ilha taħdem f'dan il-qasam għal numru konsiderevoli ta' snin?

Naħseb huma ftit il-persuni li jiġu għandkom għall-kura li għandhom 'il fuq minn 50 sena u għad għandhom problema ta' droga.

DR. PAUL MICALLEF: Diffiċli tagħti numru għax ħadd m'hu se jiġi jgħidlek li jieħu d-droga, pero' rarissimu jiġi xi ħadd li għandu 'l fuq minn 40 sena.

IĊ-CHAIRPERSON: Noqogħdu attenti ma nidħlux f'każijiet partikolari.

DR. PAUL MICALLEF: Dawn ikunu każijiet ta' nies li jkunu ilhom snin twal għaddejjin minn problemi ta' droga u sfortunatament ikunu qatgħu qalbhom u allura ħafna minnhom jispiċċaw fuq il-methadone li forsi jkun l-uniku mezz how they can survive.

Per eżempju hemm min għandu maintenance ta' heroin u jittaqqab darba fil-ġimgħa.

JEAN PIERRE FARRUGIA: Imma mir-riċerka li qed issir u mill-programmi u l-metodi ġodda li dejjem tużaw, taħseb li s-success rate żdiedet matul is-snin?

MARIELLA BALZAN (Coordinator, San Blas Programme - Caritas): M'hijiex daqshekk faċli li tagħti tweġiba.

Fil-bidu jien kont ngħid li b'suċċess nifhem li persuna tieqaf tieħu d-droga u kollox jibda jimxi sew, pero' dik m'hijiex ir-realta'.

Mhux qed nirreferi biss għal min jispiċċa l-programm imma anke għal min ma jispiċċax il-programm.

Hemm nies li jirnexxielhom, per eżempju, li jaħdmu u minflok ma jieħdu l-eroina kuljum, jieħdu softer drugs fi tmiem il-ġimgħa, jew forsi ma jkomplux isawtu l-mara tagħhom, jew forsi jiżguraw li t-tfal tagħhom jieħdu edukazzjoni.

Jiġifieri għalkemm is-suċċess ma jkunx wieħed assolut, xorta waħda jkun sar ċertu suċċess.

DR. PAUL MICALLEF: U għalhekk din is-sena ħassejna l-bżonn li nagħmlu impact assessment.

Barra minn hekk, fil-passat kellna tip ta' klijenti li kienu jiġu u jibqgħu għaddejjin.

Kienu jidħlu mill-ewwel bieb u joħorġu mill-aħħar bieb, imma illum, rari ssib lil xi ħadd li jidħol mill-ewwel bieb u joħroġ mill-aħħar bieb mingħajr ma jkollu xi lapse.

MARIELLA BALZAN: Illum, il-proċess huwa itwal, pero' jekk persuna jkollha relapse wara sentejn, rari li ma tiġix lura.

Normalment jiġu lura.

IĊ-CHAIRPERSON: L-Onor.

KARL CHIRCOP: Nixtieq nistaqsi dwar il-fondi.

Inti għedt li Lm200,000 jiġu mingħand il-gvern u dawk huma 75% ...

DR. PAUL MICALLEF: Aħjar nikkoreġi lili nnifsi; Lm50,000 mingħand il-gvern u Lm150,000, sfortunatament, mil-lottu.

GĦamilt żball ma semmejthiex!

KARL CHIRCOP: Mela intom tirċievu Lm200,000 mingħand il-gvern, li huma 75% tad-dħul tagħkom, u tirċievu wkoll mingħand il-gvern Lm40,000 għall-prison inmates programme.

IĊ-CHAIRPERSON: Kieku ma tkunux tistgħu tagħtu dak is-servizz.

DR. PAUL MICALLEF: Kieku ma niftħuhx dak is-servizz, kieku nagħlquh.

JEAN PIERRE FARRUGIA: Inti għedt ukoll li 10% tad-dħul tagħkom jiġi minn fund raising.

Jiena Kattoliku prattikanti u proprju għalhekk se nistaqsi din il-mistoqsija.

Il-Knisja ma tħossx li għandha tikkontribwixxi?

DR. PAUL MICALLEF: Il-fatt li l-Knisja tieħu r-responsabbilta' biex toffri dawn is-servizzi .… Naħseb li meta organizzazzjoni tieħu r-responsabbilta' totali li toffri servizz bħal dan, diġa' huwa a major input.

JEAN PIERRE FARRUGIA: Jien ma rridtx inkun inġust, anzi, m'hemmx dubju li l-Knisja refgħet din ir-responsabbilta' qabel il-gvern, imma rari - personalment qatt ma niftakar - li waqt il-quddiesa ta' nhar ta' Ħadd ikun hemm ġabra għall-Caritas.

There is a whole variety of services u meta l-Caritas iddaħħal flus bħala Caritas, dawk il-flus iridu jmorru għal numru ta' servizzi.

KARL CHIRCOP: Naf li l-Knisja qed tara kif din il-problema tista' tiġi tackled, imma fl-opinjoni tiegħi, il-Knisja għandha wkoll tirrevedi l-infiq tagħha, per eżempju fuq il-festi ta' l-ibliet u rħula.

M'għandix dubju li l-Knisja tiffinanzja wkoll dawn l-attivitajiet.

Ovvjament li l-gvern irid ikompli jsostni ċertu għajnuna, imma jien inħoss li anke l-Knisja trid terfa' responsabbilta' meta hawn daqshekk ħtiġijiet.

IS-SUR JOE GATT (Coordinator, Prison Inmates Programme – Caritas): Pero' wieħed irid jiftakar li ċertu attivitajiet li jsiru fil-festi, per eżempju n-nar, m'humiex organizzati mill-Knisja imma minn każini, eċċ. Punt ieħor dwar fund raising huwa li meta wieħed imur biex jiġbor għal bżonnijiet ta' persuni b'diżabilita', in-nies jagħtuh flus, imma jekk se jmur jiġbor għad-drug addicts, se jgħidulu: "aħjar għalih, mhux hu ħa d-droga!"

Kull min għamel fund raising, żgur li ltaqa' ma' każijiet bħal dawn.

It-taboo assoċjata ma' drug addicts ma tgħinx il-fund raising.

KARL CHIRCOP: Il-mistoqsija tiegħi hija pjuttost relatata mal-mistoqsija ta' l-Onor.

Jean Pierre Farrugia, imma hija minn aspett differenti.

Peress li l-Caritas hija organizzazzjoni kumplessa, organizzazzjoni li hija mifruxa u għandha ħafna sections u tħaddem ħafna impjegati barra l-volontiera li għandha, intom tkunu tafu għall-anqas minn sena qabel kemm se jallokalkom flus il-gvern biex tkunu tistgħu tagħmlu projective costings?

That is another major challenge that I did not mention because to be honest, ippruvajt ma nidħolx fuq il-lat finanzjarju għax naf li tiddardru tisimgħu dwar il-flus.

Per eżempju issa qed nippreparaw il-budget ta' 2001.

Kif qal Dun Manwel Cordina l-ġimgħa l-oħra, nobody ever comes back to us to ask us why we wrote down Lm20,000 or why we wrote down 100 clients.

Ħadd ma jistaqsina għad-data sheets fejn inkunu ġbarna ċertu statistika.

Jekk hemm NGO committee li suppost qed jagħrbel il-bżonnijiet qabel ma jingħataw il-flus, għaliex dawn qatt ma jiġu għandna biex jistaqsuna x'qed nagħmlu?

Mhux sew li mbagħad niġu kkritikati li ma nagħtux l-istatistika.

IĊ-CHAIRPERSON: Nirringrazzjak.

Li qed nagħmlu hija li mill-bidu tal-programm nipprovaw ngħinu lil dawn in-nies ikollhom skop f'ħajjithom u li jkunu ċari kif jistgħu jaslu għall-goals li qed jagħmlu.

U dan nagħmluh mill-bidu nett, bit-treatment plans, reviews u supervision.

Magħna għandna staff members li għandhom responsabbiltajiet differenti, per eżempju l-facilitators huma responsabbli għad-day-to-day running tal-post waqt li r-residenti fir-residential programme, jieħdu ħsieb id-dipartimenti tagħhom, fosthom il-maintenance, tindif u xogħol fil-kċina.

Jiġifieri d-dar imexxuha huma, ovvjament taħt is-supervision ta' l-istaff li jara kif qegħdin jimxu.

B'hekk ir-residenti jkunu qed jitgħallmu jieħdu responsabbilta'.

Barra l-facilitators, hemm staff members oħra li jieħdu ħsieb il-group and individual sessions.

Re-entry huwa l-fażi fejn il-klijenti jerġgħu jidħlu totalment fis-soċjeta'.

Biex huma jidħlu fir-re-entry phase, iridu jkunu qed jaħdmu u jrid ikollhom fejn joqogħdu.

Dawn il-klijenti jkollhom group sessions filgħaxija.

Min huma t-tip ta' klijenti li għandna?

Ħafna drabi, meta dawn in-nies joħorġu fil-fażi tas-semi-residential, jibdew jipprovaw isibu impjieg, iżda qed ikollhom diffikulta' biex isibu impjieg.

GĦaliex?

Barra minn hekk, aħna nipprovaw ngħallmuhom ikunu onesti u jaħdmu bil-work book għax kieku, xogħol mingħajr work book, isibu, pero' aħna ninsistu magħhom li jaħdmu bil-work book inkella nkunu kompliċi u nista' ngħidilkom li m'hijiex faċli.

Xi kultant there is a conflict, fis-sens li jkollok lil xi ħadd li huwa motivat biex jaħdem u li jrid imur lura għand il-familja tiegħu fejn it-tfal ikunu qed jistennewh jiġi d-dar, imma għax ma jsibx xogħol, ma jistax imur fir-re-entry phase u lura d-dar.

Ħafna drabi jkun sab xogħol mingħajr ktieb tax-xogħol, imma aħna jkollna ngħidulu li ma jistax imur lura għand il-familja.

Illum, aħna ndaħħlu nies bi 20 mg methadone.

Din hija waħda mid-differenzi bejn it-tip ta' klijenti ta' 12, 15-il sena ilu u dawk tal-lum.

Kif diġa' għedt, illum indaħħlu nies bi 20 mg methadone, u l-fażi minn meta jaqtgħu l-methadone from 20 mg to 0, is the most difficult time.

Peress li ndaħħluhom bi 20 mg methadone, ta' kull filgħodu jkollna neħduhom id-Detox u nerġgħu ntellgħuhom.

Meta aħna bdejna nieħdu nies bil-methadone, ma kenitx faċli għalina għax it-tip ta' klijent reġa' nbidel.

Ried ikollna aktar paċenzja u ridna ndaħħlu staff li jrid jibqa' mqajjem bil-lejl minħabba n-nies li kienu bil-methadone u bil-withdrawal symptoms.

Jiġifieri kellna iktar spejjeż għax kellna bżonn ta' aktar staff.

Ħaġa oħra li għamilna hija li daħħalna nisa pregnant u dan kien suċċess għalina.

Indaħħlu wkoll nies miżżewġin u adoloxxenti, so now we have a bigger number of adoloscents.

Nixtieq ngħid xi ħaġa li għandha x'taqsam mal-prevention.

Jien għamilt studju bbażat fuq l-esperjenza tiegħi mal-klijenti li aħna għandna, liema studju kien ibbażat fuq kemm dawn in-nies jiġu abbużati.

Mill-istudju li għamilt, sibt li 80% tal-klijenti tagħna ġew abbużati jew fiżikament, jew sesswalment, jew emozzjonalment, jew inkella kienu neglected.

Dawn huma l-klijenti li jiġu għandna.

Naturalment mhux qed ngħid li kull min jiġi abbużat jieħu d-droga, pero' li qed ngħid huwa li t-tip ta' nies li ġejjin għandna, għandhom problemi u problemi serji, u għaldaqstant jien naħseb li bħala miżura ta' prevenzjoni, għandu jkun hemm aktar awareness fuq l-abbuż li qiegħed jiġri f'dan il-pajjiż.

KARL CHIRCOP: Tista' tkun indikazzjoni li l-abbuż qed jiżdied?

MARIELLA BALZAN: Li nista' ngħid hu li għar-rigward tal-klijenti li qed jiġu għandna, the abuse is very serious.

Forsi llum hemm iktar awareness, pero' fl-istess waqt inħoss li l-awareness hija min-naħa tagħna għax ma nemminx li hemm iktar awareness min-nies in ġenerali li llum qed isir ħafna abbuż.

Aħna rridu naħdmu wkoll f'sitwazzjonijiet fejn per eżempju, il-klijenti jkollhom it-tfal u allura rridu noqogħdu attenti li t-tfal ma jiġux abbużati wkoll.

IĊ-CHAIRPERSON: Is-Sur Gatt.

IS-SUR JOE GATT: Jien koordinatur tal-prison inmates programme li huwa programm li jsir bi ftehim bejn il-gvern u l-Caritas - meta qed ngħid "gvern", qed nirreferi għas-SATU li jaqa' taħt il-ħabs u l-Caritas - liema ftehim ġie ffirmat f'Ottubru ta' l-1997 u aħna bdejna naħdmu fuq dan il-proġett f'Ġunju ta' l-1998 u se jagħlaq f'Ottubru li ġej.

Kien ilu jinħass il-bżonn li nies ġewwa l-ħabs li għandhom problema tad-droga jingħataw iċ-ċans li jagħmlu programm barra l-ambjent tal-ħabs.

L-iskop kien li ngħinuhom biex meta jispiċċaw il-programm jipprovaw jaqbdu ħajja pożittiva u jevitaw li jerġgħu jidħlu l-ħabs.

Dak huwa l-goal tagħna.

L-għan huwa li nħeġġu ċertu dixxiplina u responsabbilta' f'dawn il-priġunieri u fl-istess ħin, inkunu qed jiskontaw is-sentenza tagħhom b'mod dinjituż u bir-rispett.

Nippruvaw ukoll nedukawhom fuq l-impatt tal-kriminalita' kemm fuqhom infushom u kemm fuq il-vittma, fuq il-familja u fuq il-komunita'.

Bħala kriterju biex ikunu jistgħu jagħmlu dan il-programm, il-priġunieri jrid ikollhom sentenza ta' mhux inqas minn sitt xhur iżda mhux iktar minn sentejn, jew inkella jkunu qed jiskontaw l-aħħar sentejn tas-sentenza tagħhom.

L-iskop li jkollna dawn it-tip ta' priġunieri huwa għaliex għamilna żmien fejn kellna priġunieri li kienu b'sentenza pjuttost itwal, u allura wara li spiċċaw il-programm, kellhom jerġgħu jidħlu l-ħabs biex ikomplu jiskontaw is-sentenza tagħhom.

GĦaldaqstant aħna rajna li l-aħjar ħaġa hija li meta jispiċċaw il-programm, ikunu waslu biex jaqbdu t-triq għal barra u jekk jista' jkun, ma jerġgħux jidħlu l-ħabs.

Mil-lat ta' staff, bħalissa qegħdin - skond l-agreement suppost hemm ċertu staff iżda ma ħadnihomx - koordinatur, assistant head, ħames facilitators u żewġ correctional officers.

Il-pagi tagħhom huma differenti minn dawk li hemm fil-kuntratt għax ma tistax iddaħħal facilitator bil-paga li hemm fuq il-kuntratt, allura l-Caritas kellha toħroġ id-differenza.

Per eżempju fil-kuntratt ma jissemma l-ebda assistant head, imma kellna assistant head u allura riedna nħallsu għalih aħna.

Jiġifieri hemm differenza fil-paga li nieħdu minn dik li hemm fil-kuntratt.

Barra minn hekk, għandna wkoll professional part-timers li l-Caritas ma titħallasx għas-servizzi li jagħtu.

Barra l-affarijiet li semmiet Mariella li huma komuni għall-programm tagħna, aħna naħdmu mal-priġunieri fuq il-guilt, shame u l-istigma.

Biex ngħinuhom jintegraw aħjar fis-soċjeta' u forsi anke jegħlbu dik il-mistħija u dik il-biża' li huma m'humiex se jiġu aċċettati fis-soċejta', nagħmlu community work meta nsibu min joffrielna xogħol, għax anke biex tagħti xogħol b'xejn issib diffikulta'.

Hemm min ma jieħux pjaċir iżomm lil dawn in-nies, anke b'xejn, għax huma priġunieri.

Aħna nemmnu li l-community work huwa importanti, l-ewwelnett biex huma jħossu l-importanza li fil-ħajja tagħti xi ħaġa b'xejn, mhux bilfors trid titħallas ta' kull ħaġa li tagħmel, u t-tieni nett, għax b'hekk ikunu qed jagħtu xi ħaġa lis-soċjeta'.

Biex ngħinuhom jintegraw ma' żgħażagħ oħra u ma jħossuhmx maqtugħa, involvejnihom f'attivitajiet sportivi b'mod partikolari f'adventure activities li jtella' l-ministeru responsabbli miż-żgħażagħ u sports.

Il-parteċipazzjoni tagħhom għenithom ħafna meta raw li huma ġew aċċettati minn żgħażagħ oħra.

Kif semmiet Mariella, huwa diffiċli għal dawn in-nies biex isibu impjieg minħabba l-kondotta tagħhom u allura ħafna drabi jkollhom jaċċettaw job li ma jixtiequx, job li ma jagħtihomx sodisfazzjon u allura fejn nistgħu, nipprovaw ngħinuhom isibu job li jkun għal qalbhom.

Ngħinuhom fil-problemi li jkollhom dwar housing u problemi familjari, infatti għadna kif spiċċajna sensiela ta' group sessions li ttrattaw il-losses u l-bereavement.

Kien importanti li nagħmlu bereavement groups għax dawk iż-żgħażagħ li jitilfu lill-ġenituri tagħhom waqt li jkunu l-ħabs, ma jkunux ħarġu mit-trawma tat-telfa tal-ġenituri tagħhom, b'mod partikolari jekk ma kellhoms iċ-ċans jarawhom qabel mewthom.

Kull ġimgħa nagħmlu wkoll il-family and partners groups, laqgħat li aħna ninsistu fuqhom.

Hemmhekk, l-ambjent m'huwiex ambjent ta' ħabs u allura dawk il-priġunieri li jkollhom it-tfal, ikollhom ċans jiltaqgħu magħhom kull nhar ta' Ħadd għal sagħtejn biex b'hekk ikollhom ċans jibnu relazzjoni magħhom.

Ħafna drabi, ir-relazzjoni mal-partner tagħhom ma tantx tkun tajba għaliex meta żżewġu kienu taħt l-effett tad-droga u allura lanqas biss ikunu jafu kif iżżewġu u kellhom it-tfal, u allura jkunu jinħtieġu ħafna għajnuna min-naħa tagħna.

Bħalissa qed naħdmu fuq hekk.

Fil-kuntratt għandna li rridu nagħmlu post għal 14-il klijent, imma sfortunatament, minħabba problema ta' finanzi, kulma qed nieħdu huma biss sitt klijenti.

Il-ħabs iħallas Lm10 kull ġurnata għal kull klijent iżda minħabba nuqqas ta' finanzi, ma nistgħux nieħdu aktar minn sitt persuni.

GĦandna iktar staff milli residenti, għandna staff żejjed li ma nitħallsux għalih u allura l-programm m'huwiex vijabbli.

IĊ-CHAIRPERSON: X'għandkom żejjed, staff jew klijenti?

IS-SUR JOE GATT: Bħalissa qed nieħdu iżjed klijenti milli nitħallsu għalihom biex jekk jista' jkun, il-programm ikun vijabbli.

Jekk inti għandek numru ta' staff li tista' tużahom għal iktar klijenti, jagħmel iktar sens u huwa aktar cost effective li jkollok aktar klijenti.

Naħseb li bħalissa, bejn staff u residenti qegħdin bilanċjati, pero' fil-fatt nifilħu nieħdu ħafna iktar klijenti.

IĊ-CHAIRPERSON: Jiġifieri bħalissa tifilħu tieħdu iktar klijenti għall-ammont ta' staff li għandkom.

IS-SUR JOE GATT: Kumment ieħor li nixtieq nagħmel huwa li qed insibu - mhux qed ngħid għall-prison inmates programme - nuqqas ta' kooperazzjoni min-naħa tal-pulizija.

Qabel, il-pulizija kienu jirreferulna huma n-nies, mentri llum, jagħmluhielna ċara u tonda li huma mhux qed jirreferu nies lilna imma qed jirreferuhom lill-Aġenzija sedqa.

Din ħarġet ukoll fuq radio station, jiġifieri mhux qed ngħid xi ħaġa bil-moħbi.

Din ħarġet from high authorities tal-pulizija u personalment ma nafx x'inhi r-raġuni li qed isir hekk.

IĊ-CHAIRPERSON: Imma l-programm isir għal min ikun qiegħed il-ħabs, jiġifieri m'hijiex kwestjoni ta' riferimenti lilkom.

IS-SUR JOE GATT: Mhux qed ngħid għall-prison inmates programme imma jiena nirrappreżenta l-Caritas il-qorti u din il-ħaġa naraha.

Aħna ma nistgħux ikollna staff il-qorti kuljum u hemm maġistrati li lin-nies li jkunu qed jiġu għandna, jgħidulhom li hemm ir-rappreżentanta ta' l-Aġenzija sedqa u jridu jaraw lilha.

Meta aħna nilmentaw dwar dan, jgħidulna li dak hemm u lilha jridu jaraw.

Dawn huma affarijiet li joħolqu frustrazzjoni kemm fost l-istaff u iktar u iktar mal-klijent li jkun beda jaħdem mal-Caritas u mbagħad f'daqqa waħda tiġi imposta fuqu l-ordni biex imur ikellem lill-istaff ta' l-Aġenzija sedqa.

Naturalment, la r-rappreżentanta ta' l-Aġenzija sedqa tkun hemmhekk u tkun ordnata mill-maġistrat biex tkellem lill-klijent tagħna, ma tistax tgħidlu li ma tridx tkellmu.

Kif qalet Mariella, aħna ninsistu li l-klijenti tagħna jaħdmu bil-work book, pero' ħaġa oħra li jgħidulna hija li la huma prison inmates, m'huma ntitolati għall-ebda benefiċċju soċjali.

Din hija kontra tagħna għax ħafna minnhom m'għandhomx familja u allura l-bżonnijiet tagħhom - bħalma huma toiletries u sigaretti - li normalment jieħdu ħsiebhom il-familjari, irridu nieħdu ħsiebhom għalihom aħna.

Ma tistax tgħidlu li għax m'għandux flus ma jpejjipx, għax dan xorta se jkun irid ipejjep.

U jekk se joħroġ ma' grupp, ma jridx ikollu xi ħaġa tal-flus?

Aħna ngħidulhom li la s-social services qalulna li huma m'humiex intitolati għal ċertu benefiċċji, aħna ma napplikawx għalihom, imma l-klijenti lilna jgħidulna li ħaddieħor jeħodhom u allura aħna niġu fi problema.

IĊ-CHAIRPERSON: La ħaddieħor jeħodhom, ma nistax nifhem kif huma ma jeħduhomx.

Jekk min qiegħed il-ħabs m'huwiex intitolat għal servizzi soċjali, kull min huwa l-ħabs m'huwiex intitolat għalihom, mhux min hu intitolat u min m'huwiex.

Ma nistax naċċetta dan li qed tgħid.

Jew kulħadd huwa ntitolat, jew ħadd.

IS-SUR JOE GATT: Hemm possibbilta' li min hu f'aġenziji oħra, jeħodhom.

IĊ-CHAIRPERSON: Imma jkunu l-ħabs?

IS-SUR JOE GATT: Ikunu bi prison leave, bħalma jkunu bi prison leave dawk li jkunu magħna.

IĊ-CHAIRPERSON: Din li qed tgħid se nistaqsi dwarha.

Jekk jiena qiegħed il-ħabs u m'iniex intitolat għal social services, nista' mmur għand l-Aġenzija sedqa, nista' mmur għand Caritas, jew nista' ma mmur għand ħadd, għax xorta m'iniex se nieħu dak is-servizz.

La m'iniex intitolat għas-servizz, m'iniex se nieħdu s-servizz.

IS-SUR JOE GATT: Għalhekk semmejt dan il-punt, biex jekk huma intitolati għal xi benefiċċju, jeħduh.

IĊ-CHAIRPERSON: Imma jekk hemm xi ħadd li qiegħed on prison leave u darba li qiegħed on prison leave huwa ntitolat għal xi servizz soċjali, qiegħed fejn qiegħed, huwiex ma' l-Aġenzija sedqa jew ma' Caritas, huwa intitolat għal dak is-servizz soċjali.

If he is entitled, he is entitled on his or her own merit, irrispettivament huwiex qiegħed jagħmel il-programm għand l-Aġenzija sedqa jew għand Caritas.

IĊ-CHAIRPERSON: Pero' dawn huma affarijiet li tistgħu tikkjarifikawhom.

DR. PAUL MICALLEF: Kif tissuġġerixxi li għandna nikkjarifikawhom?

IĊ-CHAIRPERSON: Jekk għandkom diffikultajiet ta' din il-kwalita' fejn qed taħsbu li xi klijenti tagħkom huma intitolati għal servizz soċjali iżda m'humiex jeħduh, ma naħsibx li jekk tirreferu l-każ lill-Ministeru għall-Politika Soċjali se jagħlqulkom il-bieb.

IS-SUR JOE GATT: Lilna jgħidulna li m'humiex intitolati u aħna nieqfu hemm.

IĊ-CHAIRPERSON: Imma jekk m'humiex intitolati, ħadd m'hu intitolat.

Ġieli tisma' lil xi ħadd jgħid li qed jieħu ċertu affarijiet meta fil-verita' ma jkun veru xejn.

Jista' jkun li xi ħadd ikun qed jieħu ċertu benefiċċji għax iċ-ċirkostanzi, apparti affarijiet oħra, jkunu differenti u mhux għax ikun f'aġenzija u mhux f'oħra.

IS-SUR JOE GATT: GĦalhekk semmejt dan il-punt.

Jekk il-klijenti tagħna huma intitolati għal xi ħaġa, għandhom jeħduhom.

Jien inkun magħhom u allura naf minn xiex jgħaddu minħabba problemi finanzjarji.

IĊ-CHAIRPERSON: Jekk huma intitolati, jieħdu, imma jekk m'humiex intitolati, ma jistgħux jieħdu.

Trid taqta' linja dritta.

IS-SUR JOE GATT: Il-ħabsin huma intitolati għal xi Lm2.50 fil-ġimgħa.

IĊ-CHAIRPERSON: U minn fejn jeħduhom?

IS-SUR JOE GATT: Probabbli mis-social services.

IĊ-CHAIRPERSON: Imma ma nistgħux ngħidu "probabbli", irridu nkunu ċari u rridu nikkjarifikaw l-affarijiet.

IS-SUR JOE GATT: Meta titlob l-informazzjoni ma jagħtuhielekx sew.

IĊ-CHAIRPERSON: Jien inwiegħedkom li se niġbor l-informazzjoni.

IS-SUR JOE GATT: Dawn il-Lm2.50, ir-residenti tagħna ma jeħduhomx.

JEAN PIERRE FARRUGIA: Dawn huma flus li jingħataw lil min ikun qed jagħmel programm ta' riabilitazzjoni?

IĊ-CHAIRPERSON: Mr Bell, donnok taf xi ħaġa iżjed dwar dan li qed jintqal?

IS-SUR ALBERT BELL: Jien naħdem fuq il-policy and services development fl-Aġenzija sedqa imma mhux se nitkellem fil-kompetenza tiegħi fl-aġenzija iżda bħala ex-membru tal-bord tal-ħabs.

Jekk huma ħabsin sentenzjati, huma intitolati għal allowance fil-ġimgħa.

Jekk mhux qed jeħduha, ifisser li hemm problema fis-sistema u mhux għax qegħdin fil-programm tal-Caritas.

JEAN PIERRE FARRUGIA: Imma dan l-benefiċċju jingħata jekk il-persuna tagħmel programm ta' riabilitazzjoni?

IS-SUR ALBERT BELL: Le, jingħata lil kull min hu sentenzjat.

Jaħdem jew ma jaħdimx, jingħata dik l-allowance.

JEAN PIERRE FARRUGIA: Jiġifieri kull ħabsi li huwa sentenzjat, jieħu dan il-benefiċċju.

Jien ili snin twal nosserva u nammira l-ħidma tal-Caritas u m'għandi l-ebda dubju dwar il-ġid li għamlet u li qed tagħmel u huwa proprju għalhekk li jien għamilt dak il-kumment fejn għedt li kont nippretendi li forsi l-Knisja għandha tgħin iktar.

Jien inħossni inkwetat u kif diġa' osservajt fl-aħħar laqgħa li kellna, jidher li hemm ħafna differenzi u ħafna disgwid bejn l-għaqdiet u l-aġenziji li qed jagħtu servizz lil min għandu xi tip ta' addivctive behaviour.

U bħala persuna li la għandi min-naħa u lanqas minn oħra, anzi fl-opinjoni tiegħi kull organizzazzjoni qed tagħti kontribut u iktar ma jkun hemm organizzazzjonijiet, iktar aħjar, jien ma narahiex healthy li jkun hemm disgwid bejn l-għaqdiet li għandna.

Nemmen li meta l-pubbliku josserva dawn it-tip ta' differenzi bejn l-għaqdiet, jinkwieta għax il-problemi huma diġa' kbar u smajna lil Dr. Micallef u l-kollegi tiegħu jispjegaw kemm il-problemi huma kbar, u allura m'għandix l-iċken dubju li jekk ikun hemm iktar kooperazzjoni bejn l-aġenziji, is-success rates ikunu aħjar.

Per eżempju t-tools and instruments li nużaw direttament mal-klijent, huma t-treatment plans li jiġu tailored mill-assessment profiles li nagħmlu, għandna l-key worker system, għandna l-groups, both specific groups, like those on alcohol, sexuality and spirituality, and the general groups that are rehabilitation, prevention, impulsivity, and also general groups on conflict, etc. Għandna wkoll l-individual sessions, u naturalment ix-xogħol li jsir kuljum biex dawn iċ-ċentri jibqgħu mexjin, bħalma huma x-xogħol ta' engineer, maintenance etc. These are the tools and instruments that we use.

Addiction oħra li dan l-aħħar bdejna nitfgħu ftit iżjed attenzjoni fuqha, hija l-gambling.

Sfortunatament, sal-lum il-gambling ma tantx ingħata importanza iżda llum qed nibdew naraw iżjed u iżjed problemi li għandhom x'jaqsmu mal-gambling u fil-fatt il-ġimgħa d-dieħla l-Caritas se torganizza workshop fuq il-gambling u għal dan il-workshop stiednet aġenziji oħra biex nipparteċipaw flimkien.

Kulħadd jaqta' għal rasu, min għandu l-iżjed flus, jasal l-ewwel and I think that is unfortunate.

IĊ-CHAIRPERSON: Nirringrazzjakom ħafna.

Nixtieq nirringrazzja lil kull min attenda għal din il-laqgħa u ninfurmakom li laqgħa oħra se ssir bħal-lum ġimgħa fl-istess ħin.

Nixtieq ninforma lill-AA li se jkunu huma li jibdew is-sessjoni li jmiss.

Grazzi u nawguralkom il-lejl it-tajjeb.

Fid-9.00 p.m. il-Kumitat aġġorna għal nhar it-Tlieta, 9 ta' Mejju, 2000 fis-7.00 p.m. bl-istess agenda.


KUMITAT PERMANENTI DWAR L-AFFARIJIET SOĊJALI

LAQGĦA NRU.

It-Tlieta, 2 ta' Mejju, 2000

Il-Kumitat Permanenti dwar l-Affarijiet Soċjali ltaqa' fil-Palazz, il-Belt Valletta, fis-7.08 p.m

L-Onor.

Helen D'Amato, President tal-Kumitat, ippresediet.

PREŻENTI

L-Iskrivana qalet it-talba.

Il-Minuti tal-laqgħa Nru. 30 li saret fil-11 ta' April, 2000 kienu konfermati.

SERVIZZI FIL-QASAM TA' L-ADDICTIVE BEHAVIOUR

Il-President tal-Kumitat informat lill-Kumitat li kienet irċeviet ittra mingħand Dun Manwel Cordina, Direttur Ġenerali tal-Fondazzjoni OASI, b'riferenza għall-aħħar laqgħa tal-Kumitat dwar l-Affarijiet Soċjali li nżammet fil-11 ta' April 2000.

Il-Kumitat stieden lir-rappreżentanti tal-Caritas - Dr Paul Micallef, Konsulent; Ms Mariella Balzan koordinatriċi ta' San Blas programme u s-Sur Joe Gatt, koordinatur tal-Prison inmates programme, jieħdu seħem fid-diskussjoni.

Dr Paul Micallef ippreżenta lill-Kumitat:

- Project Manual tal-proġett "New Hope" flimkien ma' fuljett dwar l-istess proġett.

Fuq kumment magħmul mis-Sur Joe Gatt dwar ħlas ta' benefiċċji soċjali lil priġunieri, il-President tal-Kumitat qalet li kellha tiċċekkja dan il-punt.

Fid-9.00 p.m. il-Kumitat aġġorna għal nhar it-Tlieta, 9 ta' Mejju 2000 fis-7.00 p.m. bl-istess aġenda.

PAULINE ABELA GĦALL-ISKRIVAN TAL-KAMRA

PRESIDENT TAL-KUMITAT

Proceedings, agenda, minutes and transcripts of the parliamentary committees docx


KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 29

It-Tnejn, 8 ta' Mejju 2000, fil-5.30 p.m.

Il-Kumitat Permanenti dwar ix-Xogħol tal-Kamra se jiltaqa' nhar it-Tnejn, 8 ta' Mejju 2000, fil-5.30 p.m. fil-Kamra tal-Kumitati fil-Palazz il-Belt, b'din l-agenda:-

Xogħol tal-Kamra; u

Affarijiet oħra.

5 ta' Mejju 2000 SKRIVAN TAL-KAMRA


LAQGĦA NRU.

It-Tnejn, 8 ta' Mejju 2000

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta,

fil-5.32 p.m.

Mr Speaker, l-Onor Anton Tabone, ippresjeda.

PREŻENTI

Il-Viċi Prim Ministru u Ministru għall-Politika Soċjali, l-Onor Joe Mizzi u l-Onor Victor Galea Pace.

Fuq punt imqajjem mill-Viċi Prim Ministru u Ministru għall-Politika Soċjali, il-Kumitat qabel li fl-ewwel paġna tal-minuti ta' laqgħa numru 28 li saret fit-2 ta' Mejju 2000, minflok il-kliem "għar-rapport imħejji mill-iSpeaker" għandhom jidħlu l-kliem "għar-rapport imħejji mill-uffiċċju ta' l-iSpeaker".

Il-Minuti ta' Laqgħa Nru 28 li saret fit-2 ta' Mejju 2000, kif emendati, kienu konfermati.

XOGĦOL TAL-KAMRA

Il-Viċi Prim Ministru u Ministru għall-Politika Soċjali informa lill-Kumitat li l-ħsieb tal-Gvern kien li matul dik il-ġimgħa tkompli d-diskussjoni fuq it-Tieni Qari ta' l-Abbozz ta' Liġi li jemenda l-Att dwar Awtorita' dwar it-Trasport Pubbliku (Abbozz Nru 29), u wara tibda d-diskussjoni fuq it-Tieni Qari ta' l-Abbozz ta' Liġi għat-Twaqqif ta' Awtorita' ta' Malta dwar il-Komunikazzjoni (Abbozz Nru 71), l-Abbozz ta' Liġi dwar l-Awtorita' għas-Saħħa u s-Sigurta' fuq il-Post tax-Xogħol (Abbozz Nru 63), u l-Abbozz ta' Liġi li jemenda l-Att dwar il-Bastimenti Merkantili (Abbozz Nru 30).

Huwa indika li fil-futur il-gvern kellu jressaq riżoluzzjoni dwar it-trasferiment ta' diversi proprjetajiet tal-gvern lil assoċjazzjonijiet sportivi u oħrajn.

Mr Speaker informa lill-Kumitat li l-Commonwealth Workshop on Democracy kien se jiġi inawgurat nhar l-Erbgħa, 10 ta' Mejju, fil-10.45 a.m. fis-Sala ta' l-Arazzi.

Peress li kien maħsub li l-iSpeaker jippresjedi ċ-ċerimonja u d-Deputy Speaker kien jinsab indispost, talab lill-Kumitat jindika jekk kienx hemm qbil biex xi ħadd ieħor ikun jista' jippresjedi s-seduta tal-Parlament waqt li tkun qed issir iċ-ċerimonja.

Fin-nuqqas ta' ftehim bħal dan tkun trid tiġi sospiża s-seduta jew inkella ċ-ċerimonja tkun preseduta minn xi ħadd ieħor.

Fis-6.51 p.m. il-Kumitat aġġorna għal data li kellha tiġi komunikata aktar tard.

SKRIVAN TAL-KAMRA


KUMITATI TAL-KAMRA TAD-DEPUTATI

KUMITAT DWAR L-AFFARIJIET SOĊJALI

AVVIŻ

Laqgħa Nru. 32

It-Tlieta, 9 ta' Mejju 2000 fis-7.00 p.m.

Il-Kumitat dwar l-Affarijiet Soċjali ser jiltaqa' nhar it-Tlieta, 9 ta' Mejju 2000 fis-7.00 p.m. fil-Kamra tal-Kumitati fil-Palazz il-Belt b'din l-aġenda:-

Servizzi fil-qasam ta' l-addictive behaviour - kontinwazzjoni.

4 ta' Mejju 2000 SKRIVAN TAL-KAMRA